google/wiki40b huggingface dataset:
Nettdating

Nettdating, eller online dating, er et samlebegrep for de aktivitetene og tjenestene en bruker for å finne venner, kjærester og sexpartnere ved hjelp av Internettet. Nettdating innebærer at man oppretter en offentlig profil på en nettdatingside og videre har «stevnemøte» på nettet og blir kjent når man chatter med hverandre. Det vil si å føre en skriftlig samtale på nettet. 
Etterhvert som nettdating har blitt mer populært, har det også skjedd en oppdeling i nettdatingsbransjen. Det finnes nå egne nettdatingtjenester basert på alder, interesser, trosretning, legning og også hva man leter etter. Den mest distinkte forskjellen mellom de ulike nettdatingtjenestene er seriøsiteten. Noen velger å rette seg mot en yngre målgruppe, og vektlegger flørting, mens andre hovedsakelig retter seg mot voksne mennesker. Den siste gruppen baseres gjerne på vitenskapelige teorier og relasjonsmatch. Nettsider for matchmaking, som Sukker.no, Møteplassen, be2 eller Elitesingles, er rettet mot dem som er på leting etter et seriøst forhold. I tillegg til nettdatingsider med matchingsystemer er det også mange som benytter seg av en daterådgiver for å gjøre nettdatingen bedre.

Markedet

På markedet i dag finnes det mange forskjellige tilbud av ulike datingsider. Man kan skille mellom internasjonale, nasjonale og regionale tilbud. I tillegg finner man også flere nisjesider.
I undersøkelser fra 2013 vises det at 450.000 nordmenn aktuelt logger seg inn på datingportaler på internett. Videre 250.000 logger seg inn på datingsider for casual dating (sidesprang, swingers, fetisj). Omsetningen til norske datingportaler på internett i 2012 skal ha ligget på 142,5 millioner kroner. Dette er en økning på ca. 12% fra 2011. For 2013 forventes en økning på 5-10%.
Ifølge ulike undersøkelser starter rundt 25% av alle forhold på internett.

Kritikk og svindleri

Brukernes troverdighet og motiver til å registrere seg, blir sjekket på forskjellige måter av de ulike datingsidene. Dette gjøres for å forhindre at en og samme person registrerer seg på datingportalen med flere profiler. Men det er ikke til å unngå at en og annen person med feil motiv, melder seg inn på en datingside. Å skille mellom seriøs partnerformidling og formidling av sidesprang er nesten ikke mulig, uansett hvor tydelig og godt datingsidene prøver å vise utad hvilke målgrupper deres sider er rettet mot. 
I mange land har man problemer med de såkalte "Romance Scam" som er en form for bedrageri. Det er gjerne afrikanere som på datingsidene utgir seg for å være forretningsmenn eller eldre kvinner som sender løfter om evig kjærlighet, for til slutt å be om penger under påskudd at det har skjedd en nødssituasjon. Internasjonalt er skaden av slikt bedrageri anslått til å ligge på rundt 100 millioner euro årlig. Alene i 2011 tok FBI imot skaderapporter fra amerikanere på over 50 millioner dollar til sammen.
Filip Stenström

Malmö FF

Stenström gikk fra Vesterås SK til Malmö FF, hvor han 27. juli 2009 signerte en avtale som binder ham til klubben ut 2013-sesongen. Han debuterte i Allsvenskan den 3. juli 2011, i en kamp mot IFK Norrköping.

IF Limhamn Bunkeflo

Den 23. mai 2011 ble det gjort avtale om utlån av Stenström til IF Limhamn Bunkeflo, som spiller i Division 1.
Mörtnäs

Mörtnäs er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 1 511 innbyggere.
Bebyggelsen er en blanding av fritidsboliger og permanent bebodde eneboliger. Innen gang- og sykkelavstand, i Grisslinge, er det blant annet restaurant og konditori. Mörtnäs er et område med stor grad av boligbygging. Blant forholdene som trekker folk, er båtplasser og bademuligheter i Grisslingeviken, samt fine turområder i umiddelbar nærhet.
På begynnelsen av 1800-tallet bredte Mörtnäs seg utover, i 1813-14 ble stod det klart flere nybygg, og stedet ble inndelt i Nedre og Öfre Mörtnäs. For å forhindre konflikter mellom de nyinnflyttede og de etablerte beboerne, ble det opprettet et byråd der tre representnanter fra hver del kom sammen en gang i måneden.
Slaget om Stettin

Bakgrunnen

Etter Wolgast og Wismar var falt i 1675 til de allierte hærer som dominerer Svenske Pommern tok Otto Wilhelm Königsmarck ledelse i Svenske Pommeren over de gjenværende styrker og dermed utkjempet en defensiv kamp med bare 6 000 mann. Dette forhindrer brandenburgernes planer gjennom året 1676 som var kjennpreget av utfall for å gjenvinne mindre befestninger og forstyrrer beleiringer av andre festninger som trakk seg ut i tid.
Det var ikke før i 1677 de allierte omsidig besluttet seg for å få en slutt på stillstanden og basen for Königsmarck, Rügen blir oppgitt da selve Christian V gikk på land med 4 000 soldater om sommeren i 1677. 3 000 brandenburgske tropper også var skipet av danskene over til Rügen så Königsmarck så intet annet valg enn å gir seg uten kamp og forlater også festningsverker der. Med det kunne nå kurfyrsten konsentrer seg om beleiringen av byen Stettin med 18 000 soldater.

Beleiringen

Etter en kortvarig beleiring i oktober til november 1676 hadde svenskene satt av en garnison på mellom 2 000 og 3 000 soldater under Johan Jacob von Wulf som vist seg å være en streng og dyktig offiser som improviserer forsvarsanleggene. Istedenfor å foretar kostbare utfall eller venter på angrep fra andre svenske styrker på beleiringshærens rygg konsentrer han forsvaret om vollgravene og bymurene der stor tapperhet og dristig oppfinnsomhet var sett av de svenske soldatene. Det ledet til stor tap i stomangrep og kurfyrsten så seg nødt til å startet et bombardement som begynner å ødelegger byen bak festningsanleggene.
Etter 200 000 granater blant annet var Stettin blitt redustert til ruin og enorme ødeleggelser var anverket på festningsanleggene slik at de allierte i desember 1677 var endelig fra to hold kommet til hovedvollen derfra de kunne truer de andre svenske forsvarstillingene. Hungernød og sykdommer hadde redustert befolkningen drastisk slik at få var tilbake i stand til å slåss videre. Dessuten hadde kruttsforrådet eksplodert slik at det nå var lite krutt tilbake for forsvaret.
Akkurat da kurfyrstens styrker som også hadde lidd store tap forbereder seg på stormangrep for å inntar byen, kapitulerte Wulf sammen med borgerne av byen og etter korte forhandlinger var det enigt at de gjenværende svenskene inkludert sivilister skulle få lov til å drar hjem tilbake til Sverige. Det var bare 300 stridsdyktige menn tilbake den 26. desember.

Etterspillet

Med Stettin tatt var det nå bare Stralsund tilbake, men akkurat da kurfyrsten av Brandenburg hadde feiret ferdig fikk han en beklagelige nyhet fra Rügen hvor Königsmarck hadde vunnet slaget ved Warskow og dermed gjentok kontroll over øya. Fra Rügen kunne nå Königsmarck foretar plyndringstog med brutale herjinger dypt inn i Brandenburg i det første halvåret av 1678.

Kilder

Ulf Sundberg, Svenska Krig 1521-1814 1998 ISBN 91-89080-14-9
 Om Wulf i Nordiske Familjebok
Margarete Bonnevie

Familie og bakgrunn

Hun var datter av høyesterettsdommer, Høyreleder og stortingsrepresentant Ole Larsen Skattebøl (1844–1929) og Karen Christine Poppe Rømcke (1854–1932). Hun vokste opp i Hallingdal, og giftet seg i 1913 med høyesterettsdommer Thomas Bonnevie (1879–1960). Hun var utdannet fransk translatør og arbeidet 1906–1913 som fransk korrespondent i Norsk Hydro.

Politisk engasjement

Som forfatter, aktiv debattant og leder av Norsk Kvinnesaksforening (1936–1946) bidro hun til å vekke nytt liv i kvinnesaksbevegelsen, som hadde ligget nede i 20–30-årene. Fra 1910 publiserte hun artikler om norsk og fransk litteratur, og var en tid leder av Leseforeningen for Kvinder, og fra 1920-årene skrev hun også om kulturelle og politiske emner. I 1928 utga hun den første sitatsamling på norsk, Ord som lever. Engasjementet for kvinnesak ble for alvor vekket da Oslo kommune i 1928 besluttet at gifte kvinner ikke lenger skulle ansettes i kommunen, og at kvinner som var gift med en mann som hadde arbeid skulle være de første til å bli sagt opp ved innskrenkninger. I 1932 utgav hun sin første og mest kjente bok, Ekteskap og arbeide.
I resten av sitt liv kjempet hun, i skrift og tale, for kvinnesaken. Hun var tidlig ute med å se hvilke reformer som var nødvendige for at kvinner skulle kunne delta i yrkes- og samfunnslivet på lik linje med menn, slik som barnehager, daghjem og mulighet for deltidsarbeid. Den viktigste reformen hun foreslo var imidlertid lønnsreformen, som ville innebære lik lønn for begge kjønn, og et eget forsørgertillegg etter antall barn, betalt av lønningsmassen. Hun fremmet sitt reformforslag gjennom sin mindretallsinnstilling som medlem av barnetrygdkomitéen (1934–1937). Etter vervet i barnetrygdkomitéen ble hun aldri siden oppnevnt i noen offentlig komité eller utvalg. I 1956 la hun frem et privat lovforslag som bygget på mindretallsinnstillingen sin fra 1937. Forslaget ble aldri behandlet i Stortinget.
Politisk var Margarete Bonnevie forankret i Venstre. I 1930-årene var hun en tid vararepresentant for partiet til Oslo bystyre og leder av Oslo Venstrekvinnelag. I 1956 var hun med på stiftelsen av Human-Etisk Forbund, og satt i styret frem til 1958. Hun var styremedlem i International Alliance of Women fra 1939 til 1949.
Shennong

Shennong (kinesisk: 神農 eller 神農氏 eller 神農大帝; / 神农, 神农氏, 神农大帝; pinyin: Shénnóng, Shénnóngshi, Shénnóng Dàdì, Wade-Giles: Shen-nung, «den guddommelige jordbruker») var i kinesisk mytologi en av «de tre herskere», de myteomspunne kulturheroer som skal ha grunnlagt den kinesiske sivilisasjon. Han fremstilles iblant med oksehode.
Shennong kan opprinnelig ha vært en gud som ble knyttet til svedjebruk, men han er mest omtalt som den som innførte jordbruk og legekunst i Kina. Ved å smake på alle ville urter lærte han seg og andre hvilke som var nyttige og hvilke som var giftige.
Som formentlig bror av Den gule keiser var han i mytologien en av han-kinesernes urfedre. Også i Vietnam betraktes han som urfar.
Shennong skal sammen med Fuxi og Huangdi han medvirket i oppfinnelsen av musikkinstrumentet guqin.
Fileniportalen

Fileniportalen (it: Arco dei Fileni) var en portal i Libya, bygget i den italiensk kolonitiden. 
Den sto på kystveien Via Balbia mellom Ras Lanuf og El Agheila, og markerte grensen mellom regionene Kyrenaika og Tripolitania. Den ble avduket 16. mars 1937, og oppkalt etter de legendariske Philaenus-brødrene. 
Portalen ble tegnett av arkitekten Florestano Di Fausto på oppdrag av den italienske generalguvernør Italo Balbo. Den var 31 meter høy, og åpningen var 15,75 meter høy og 6,5 meter bred. Portalen etterlikner en egyptisk pylon og var full av fascistiske symboler. Øverst sto den latinske inskripsjonen: «Alme Sol, possis nihil urbe Roma visere maius» (Kjære Sol, må du aldri se på en større by enn Roma). Inni i en åpning i toppen på portalen er det to liggende skulpturer av bronse som skal forestille de to Philaenus-brødrene. 
Portalen ble ødelagt på 1970-tallet av det nye revolusjonære regimet ledet av Muammar al-Gaddafi, men bronsestatuene eksisterer fremdeles.
Lingshou

Lingshou (kinesisk: 灵寿县; pinyin: Língshòu Xiàn) er et fylke i provinsen Hebei i Kina. Det er understilt byprefekturet Shijiazhuang.
Befolkningen var på 312 936 innbyggere i 1999.

Kulturminner

Arkeologene har avdekket tydelige tegn etter Shang-kulturen i området.
Youjutempelets pagode (幽居寺塔, pinyin: Youju si ta) fra det nordlige Qi-dynastis tid, ble i 2001 oppført på Folkerepublikken Kinas liste over verneverdige kulturminner.
Silvano Chesani

Idrettskarriere

Chesani deltok i U23-EM i friidrett 2009 i Kaunas, der han kom på 5.-plass i finalen med 2,24 meter. Året etter deltok han i EM i friidrett 2010, men greide bare 2,19 meter, og ble ikke blant de 12 som gikk til finalen. 
Han ble italiensk mester i høyde i 2011, med 2,28 meter. Italia deltok i Super League ved Lag-EM i friidrett 2011, og Chesani kom her på 6.-plass i høyde med 2,24 m. Italia endte på 8.-plass i denne lagkonkurransen. Han deltok i VM i friidrett 2011 i august og fikk 22. beste høyde (2,25) i kvalifiseringen og nådde ikke finalen. 
I februar 2012 ble han italiensk mester innendørs, og i VM i friidrett innendørs 2012 i mars kom han på 15.-plass, og nådde ikke finalen. Han deltok også i EM i friidrett 2012, der han hoppet 2,15 meter og endte på 21.-plass i kvalifiseringen. I det italienske mesterskapet utendørs kom han på 3.-plass. Gianmarco Tamberi vant denne konkurransen. 
I det italienske mesterskapet innendørs i 2013 vant han på nytt. Her hoppet han 2,33, som var ny italiensk rekord innendørs. Han kom på 2.-plass i Middelhavslekene 2013, bak greske Konstadinos Baniotis, og i Lag-EM i friidrett 2013 deltok Italia igjen i Super League, og Chesani kom her på 4.-plass, noe som ga 9 poeng i lagkonkurransen. Italia endte på 7.-plass i dette lag-EM. Han kom på 16.-plass i kvalifiseringen i VM i friidrett 2013, og nådde ikke finalen. 
Han ble igjen italiensk mester innendørs i 2015. I EM i friidrett innendørs 2015 i Praha kom han på delt 2.-plass, sammen med Antonios Mastoras. Daniil Tsyplakov vant dette mesterskapet. Alle tre medaljevinnerne hadde 2,31 som beste resultat.
Diffuser

En diffuser er i bilteknisk sammenheng en integrert del av bilens understell som er spesielt utformet for å forbedre bilens aerodynamiske egenskaper. Diffuseren forbedrer overgangen mellom den raske luftstrømmen under bilen og den betydelig langsommere frittstrømmende luften rundt bilen forøvrig. Dette foregår ved å gi luftstrømmen under bilen et område hvor den kan redusere hastigheten og ekspandere, og dermed redusere strømningsseparasjon og luftmotstand. I tillegg akselererer luftstrømmen foran diffuseren, noe som bidrar til økt marktrykk.
Pongo (geografi)

En pongo (forvanskning av kichwa og aymara: punku, som betyr en «dør») er en type canyon eller trang kløft langs elver i Peru, spesielt langs elva Marañón og dens sideelver i regionen Amazonas. Mange pongoer danner den øvre grense for båttrafikk på elvene, blant annet Pongo de Manseriche som Marañón renner gjennom.
Axel Toreg Reite

Biografi

Reite er utdannet musiker med en Bachlor fra Universitetet i Agder (2010-2013), etter å fullført artium ved musikklinja på Foss videregående skole (2004 – 2007) og studier av musikkvitenskap og produksjon ved Universitetet i Oslo (2008 – 2010). Reite spilte tidlig i forskjellige Osloband, før han ble del av Pymlico. De gav ut sin debyplate Inspirations i 2011. Senere har de gitt ut Directions (2012), Guiding Light (2014) og Meeting Point (2016), de tre første utgitt på Spider House Records og den siste på Apollon Records. Han underviste også i basgitar ved Sandvika musikkskole (2914-2015).
VM i landeveissykling – Mennenes lagtemporitt

VM i landeveissykling – Mennenes lagtemporitt ble første gang arrangert i VM i landeveissykling 1962. Det bestod av nasjonslag med fire ryttere på hvert lag. Etter VM i landeveissykling 1994 ble det tatt av programmet. Lagtempo ble gjeninnført i VM i landeveissykling 2012, men da for kommersielle lag, ikke nasjoner, med seks ryttere. Etter 2018 ble det igjen fjernet.
Hypatium

Utseende

Middelsstore (ca. 20 millimeter), metallisk fargede trebukker. Antennene er kortere enn kroppen. Pronotum er avrundet sekskantet med en butt tann på hver side, noe knudrete. Dekkvingene er jevnbrede eller litt avsmalnende bakover, rundede i spissen. Beina er lange, bakbeina noe fortykkede med klubbeformede lår.

Levevis

Larvene utvikler seg i ved av løvtrær.

Utbredelse

Slekten er utbredt i Afrika (Senegal, Kongo og Tanzania).
Åsfrid

Etymologi

Åsfrid har norrøn opprinnelse, Ásfríðr. Navnet består av to deler, ås og frid. Ås er utledet fra det norrøne ordet ás, «gud», eller ást, «kjærlighet», mens frid kommer fra det norrøne ordet frídr, «vakker». Navnet betyr: «Hun som gleder gudene», «hun som er elsket av gudene», «kjærlighetsvakker kvinne», «gudevakker». Nyere former av navnet er Astrid / Astri.
Navn med samme betydning: Astrid, Astri, Åsta, Asta, Gjøa, Gudfrid, Gudrid, Gudridur, Guri, Gurid, Gurina, Gurine, Gyda, Gyri, Gyrid
Nery Brenes

Karriere

Hans første internasjonale medalje var bronse på 400 meter i det sentralamerikanske og karibiske juniormesterskapet i 2004. Han deltok i sitt første VM da han deltok i VM i friidrett 2005 i Helsingfors. Her kom han på 6.-plass i sitt kvalifiseringsheat, med tiden 47,11 og nådde ikke semifinalen. 
Bedre gikk det i VM i friidrett 2007 i Osaka. Han løp inn til ny costaricansk rekord i kvalifiseringen med tiden 45,01, som var syvende beste tid i kvalifiseringen. I semifinalen løp han på 45,14, og nådde ikke finalen. Samme år fikk han bronse i NACAC-mesterskapet, bak Calvin Smith Jr. og Arismendy Peguero. 
I 2008 deltok han i innendørs-VM i Valencia i mars. Der satte han ny costaricansk innendørsrekord i kvalifiseringen, med tiden 46,45, og kvalifiserte seg til semifinalen. Han kom på andreplass i sitt semifinaleheat, kun slått av Chris Brown fra Bahamas, og gikk til finalen. Tyler Christopher vant finalen, foran Johan Wissman og Chris Brown, og Brenes kom på fjerdeplass. I juni deltok han i Bislett Games, som var et Golden League-stevne, der han fikk bronse med tiden 45,21. I august deltok han også i sommer-OL 2008 i Beijing. Her vant han sitt kvalifiseringsheat, og kom på 4.-plass i sitt semifinaleheat, med ny nasjonal rekord på 44,98. Dette holdt imidlertid ikke til plass i finalen. 
I 2009 vant han gull på både 200 og 400 meter i Grand Prix Suramericano. Han deltok også i CAC-mesterskapet (Sentralamerika og Karibia) i 2009, og kom der på 4.-plass. 
I VM i friidrett innendørs 2010 i mars kom han på fjerdeplass, med tiden 46,55, som var sesongbestenotering for hans del. 
I det Ibero-amerikanske mesterskapet 2010 i juni vant han gull på 400 meter, og han deltok også på laget som representerte Amerika i Verdenscupen i friidrett 2010, som vant gull på 4 x 400 meter stafett. De andre på laget var Bershawn Jackson (USA), Greg Nixon (USA) og Ricardo Chambers (Jamaica). I juli fikk han gull på 400 meter i de Sentralamerikanske og karibiske leker 2010. 
Han vant gull på 400 meter i de Panamerikanske leker 2011 i Guadalajara i Mexico. Han deltok også i VM i friidrett 2011, og endte på 17.-plass, og ble slått ut i semifinalen. 
I VM i friidrett innendørs 2012 i Istanbul fikk han gull på 400 meter, med tiden 45,11, ny costaricansk rekord og mesterskapsrekord.
Pteronyx

Utbredelse

Arten er utbredt i Brasil.
Citioica

Utseende

Middelsstore (vingespenn ca. 60 millimeter), gråbrune påfuglspinnere. Forvingene har to smale, mørke streker, ellers få eller ingen tegninger.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Mellom- og Sør-Amerika.
Ross County FC

Historie

Ross County ble stiftet i 1929 og ble medlem av Highland League. Klubben gjorde det relativt bra, og vant ligaen tre ganger, i 1967, 1991 og 1992. De gjorde seg også bemerket i den skotske FA-cupen, og slo ut lag fra Scottish Football League åtte ganger.
Da Scottish Football League ble omstrukturert til fire divisjoner i 1994, ble det to ledige plasser i ligaen. Sammen med den sammenslåtte klubben Inverness Caledonian Thistle, også med bakgrunn fra Highland League, ble Ross County valgt inn i den profesjonelle ligaen.
Ross County har hatt framgang i ligaen. De vant Third Division (nivå 4) i 1999 og rykket videre opp til First Division året etter. Etter en sesong tilbake i Second Division er klubben igjen i First Division fra høsten 2008.
Klubbens første større trofé kom i 2006/07, da de vant Challenge Cup, en cup for lagene på nivå 2, 3 og 4. De slo Clyde 5-4 på straffespark, etter 1-1 etter ekstraomganger. I sesongen 2011/12 vant de Scottish First Division og rykket opp i Skotsk Premier League.
13. april 2015 laget Liam Boyce Ross Countys  første hat-trick noensinne i den skotske toppdivisjonen i laget 3-0 seier borte mot St. Mirren.
I sesongen 2015/2016 vant de for første gang Scottish League Cup da de slo Hibernian 2-1 i finalen på Hampden Park.
LULUCF

LULUCF er en forkortelse for Land use, land-use change and forestry (arealbruk, arealbruksendringer og skogbruk). Uttrykket brukes i internasjonale klimaforhandlinger om karbonbinding og frigivelse av karbon til atmosfæren som følge av menneskeskapte endringer i vegetasjonsdekket.

Klimavirkninger av LULUCF

Endringer i arealbruk og vegetasjonsdekke er en betydelig kilde til CO₂-utslipp, og spiller dermed en avgjørende rolle i global oppvarming. IPCC anslår at arealbruksendringer (avskoging og oppdyrking) gir et netto bidrag på 1,6 ± 0,8 milliarder tonn C årlig til atmosfæren. Til sammenlikning bidrar fossile brensler og sementproduksjon med 6,3 ± 0,6 milliarder tonn C årlig.
IPCC anslår også at fra 1850 til 1998 er omkring 136 milliarder tonn C tilført atmosfæren som følge av arealbruksendringer, mot 270 milliarder tonn fra fossile kilder og sementproduksjon.
Roskip

Et roskip (av norrønt róðrarskip) er et fartøy (større enn en robåt) der framdriften primært besørges med håndkraft av roere. Det første roskipet vi kjenner til i Nord-Europa er Nydamskipet (funnet i Danmark) fra ca. år 325. Man antar at dette var bestyrket med inntil 15 årepar. Et annet er det norske Kvalsundskipet fra omkring år 700. Dette hadde 10 årepar.
Etter roskipene følger seilskipene tidsmessig, men flere av vikingskipene kan i mange sammenhenger kalles et mellomstadium. Mange av disse typene var nemlig både fullt rigget med årer og mast for seiling. Dette er en skipstype som dukker opp omkring år 800 og utvikler seg primært i Skandinavia gjennom vikingtiden. Først mye senere får man rene seilskuter. Disse bygger imidlertid for en stor del på den teknologien vikingene utviklet.
Eplehaugen

Eplehaugen er en husmannsplass på Bærums Verk under Bærums Verk hovedgård.

Beliggenhet

Eplehaugen ligger øst i lia under Eineåsen, sørvest for Bærums Verk hovedgård, eller «slottet» som det også kalles. Plassen finnes avmerket på kart så langt tilbake som 1882. 
Det er sannsynlighet for at Eplehaugen lå der lenge før Hovedgården ble påbegynt i 1848.

Bygninger

Karakteristisk for Eplehaugen er den usedvanlig lange bygningen, hvor våningshus og uthus ligger i hver sin ende. (Kilde: Bærum bibliotek)
Den lange bygningen er et resultat av mange tilbygg opp igjennom generasjonene. Boligdelen har bestått av 2 leiligheter som i dag er slått sammen. Det er derfor dobbelt opp av fjøs, stall, vognskjul og vedskjul. Bygningen er ca. 55 meter lang.
Boligdelen er laftet, antakelig senere er panelt innvendig og utvendig med stående panel. Stall og skjul i bindingsverk med stående panel utvendig. Fjøset er murt opp av slaggstein fra masovnen på Bærums Verk. Slaggsteinsveggene er blant de best bevarte på Bærums Verk. Begge slaggsteinsvegger ble restaurert i 2018.
Eplehaugen har også en godt bevart bakerovn i et eget bygg, antakelig av "nyere" dato. Dessverre er det fjernet en del murstein fra den, så den er ikke i brukbar stand. Bygningen rundt ovnen er godt bevart med nytt tak.

Husmenn

Plassen er fremdeles bebodd og ble restaurert i 2001. Plassen er holdt i sin opprinnelige stil. Eplehaugen hører inn under Løvenskiold konsernets eiendomsmasse.
Bart (band)

Bart er et norsk psychobilly-band basert i Bergen. Begge bandmedlemmene stammer fra Tuco’s Lounge. Navnet kommer av at de har bart.
Medlemmene spiller henholdsvis gitar og trommesett. Vokalen går gjerne i fistel. De lar seg inspirere av band som ZZ Top, Queens of the Stone Age og Jon Spencer Blues Explosion.
Geoff Williamson

OL-medaljer

1952  Helsingfors - Bronse i roing, åtter menn  Australia
Inner Temple

Forningens arbeidsområde

The Inner Temple i
er en av de fire Inns of Court, som sammen med Gray's Inn, Lincoln's Inn og  Middle Temple Inn er ansvarlig for opplæring, trening og valg av advokate innen England og  Wales. Deres medlemmer er de eneste som har tillatelse til å kalle seg barrister to the Bar og kan praktisre som advokat. The Temple er en uavhengig organisasjon og arbeider som en trust.
Den har om lag  8 000 medlemmer og får omtrent 450 nye søknader i året. Selv om lauget tidligere kun hadde som oppgave utdannelse og disiplinære tiltak er dette nå delt mellom de fire Inns med  the Bar Standards Board